CELEX: 31993D0583
Language: lt
Date: 743817600000
Title: 1993 m. liepos 28 d. Komisijos Sprendimas, nustatantis Tarybos reglamento (EEB) Nr. 339/93 8 straipsnyje numatytą produktų sąrašą

Svarbus teisinis pranešimas

|

31993D0583

Oficialusis leidinys L 279 , 12/11/1993 p. 0039 - 0041 specialusis leidimas suomių kalba: skyrius 15 tomas 13 p. 0071  specialusis leidimas švedų kalba: skyrius 15 tomas 13 p. 0071 

		Komisijos Sprendimas1993 m. liepos 28 d.nustatantis Tarybos reglamento (EEB) Nr. 339/93 8 straipsnyje numatytą produktų sąrašą(93/583/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1993 m. vasario 8 d. Tarybos reglamentą (EEB) Nr. 339/93 dėl produktų saugos taisyklių atitikties tikrinimo, ypač į jo 8 straipsnį [1],kadangi Reglamentas (EEB) Nr. 339/93 nustato, kad Komisija 9 straipsnyje nustatyta tvarka parengia produktų, kuriems būtina taikyti 2 straipsnio antrąją įtrauką, sąrašą;kadangi šis sąrašas parengiamas bei atnaujinamas remiantis patirtimi ir (arba) produktų saugos taisyklėmis, taip pat nepažeidžiant Bendrijos nustatytų taisyklių;kadangi atliekant su šiuo reglamentu susijusį parengiamąjį darbą ir naikinant kontrolę prie Bendrijos vidaus sienų paaiškėjo, jog valstybės narės ypač daug dėmesio skiria žaislų, vaistų ir maisto produktų saugos taisyklių atitikties tikrinimui;kadangi žaislai yra skirti ypač jautrių vartotojų kategorijai, kuri, turint omenyje įprastą vaikų elgesį, neturi suaugusiems vartotojams būdingo "įprasto atsargumo";kadangi vaistai ir maisto produktai priskiriami didžiausią tiesioginį poveikį jų vartotojų sveikatai turinčių produktų kategorijai;kadangi dėl šios priežasties žaislus, vaistus ir maisto produktus būtina įtraukti į produktų, kuriems taikytina Reglamento (EEB) Nr. 339/93 2 straipsnio antroji įtrauka, sąrašą;kadangi šiuo sprendimu numatytos priemonės atitinka minėto reglamento 9 straipsnyje nurodyto komiteto nuomonę,PRIĖMĖ ŠĮ SPRENDIMĄ:1 straipsnisProduktų, kuriems būtina taikyti Reglamento (EEB) Nr. 339/93 2 straipsnio antrąją įtrauką, sąraše yra šioms grupėms priskiriami gaminiai:- žaislai,- žmonėms vartoti skirti vaistai,- veterinariniai vaistai,- maisto produktai,aptariami Bendrijos taisyklėse, kurių pagrindinės nuostatos susipažinti yra pateiktos šio sprendimo priede.2 straipsnisPer mėnesį nuo šio sprendimo paskelbimo valstybės narės pateikia Komisijai nuostatas, kurias ji priėmė tam, kad įgyvendintų šį sprendimą.Komisija apie tais nuostatas praneša kitoms valstybėms narėms.3 straipsnisŠis sprendimas skirtas valstybėms narėms.Priimta Briuselyje, 1993 m. liepos 28 d.Komisijos varduRaniero VANNI d'archirafiKomisijos narys[1] OL L 40, 1993 2 17, p. 1.--------------------------------------------------PRIEDAS1 STRAIPSNYJE MINIMOS BENDRIJOS TAISYKLĖSŽaislai: Tarybos direktyva 88/378/EEB [1]Pagrindiniai punktai:Žaislai, kuriems taikomas šis sprendimas, yra apibūdinti Direktyvos 88/378/EEB dėl valstybių narių įstatymų, susijusių su žaislų sauga, suderinimo 1 straipsnyje: šios direktyvos I priede yra išvardyti gaminiai, kurie joje nelaikomi žaislais.Bendrijos taisyklėse reikalaujama žaislus arba jų pakuotes EB ženklu ženklinti taip, kaip nurodyta Direktyvos 88/378/EB 11 straipsnyje.Kadangi minima direktyva yra taikoma žaislams, pateikiamiems į pačią rinką, EB ženklą reikalaujama dėti tik ant:- gatavų gaminių, kurie- yra pateikiami nurodant (ant pakuotės, ant gaminio, etiketėse), jog jie yra skirti pateikti į rinką vartotojams.Vaistai: Tarybos direktyvos 75/319/EEB [2] ir 81/851/EEB [3]Pagrindiniai punktai:Dėl žmonėms vartoti skirtų vaistų Direktyvos 75/319/EEB su pakeitimais 16 straipsnyje numatyta, kad "valstybės narės imasi visų būtinų priemonių, užtikrinančių, kad patentuotų vaistų gamintojas turėtų leidimą (…)", ir pridėta, kad leidimo "reikalaujama ir trečiųjų šalių importui į valstybę narę".Panašios priemonės Direktyvos 81/851/EEB su pakeitimais 24 straipsnyje numatytos veterinariniams vaistams.Leidimo išdavimas priklauso nuo gamintojo ir (arba) importuotojo sugebėjimo ir įsipareigojimo atlikti tam tikrą skaičių tyrimų, užtikrinančių importuojamų produktų atitiktį realizavimo taisyklėms.Kadangi pagal leidimų sistemą yra privaloma ištirti visus importuojamus vaistus, muitinės savo kontrolę tokių produktų atžvilgiu iš esmės gali apriboti tik minėtų leidimų tikrinimu (remiantis Direktyvomis 75/319/EEB ir 81/851/EEB).Maisto produktai: Tarybos direktyva 79/112/EEB [4]Pagrindiniai punktai:Direktyvos 79/112/EEB dėl maisto produktų ženklinimo, pateikimo ir reklamos su pakeitimais 11 straipsnyje visų pirma numatyta, kad fasuotų maisto produktų, realizuojamų dar prieš parduodant juos galutiniam vartotojui arba skirtų restoranams, ligoninėms ir kitoms panašioms viešojo maitinimo įstaigoms, išorinėje pakuotėje būtų nurodyti bent 3 straipsnio 1 dalies 1, 4 ir 6 punktuose, o atitinkamais atvejais – 9a straipsnyje numatyti duomenys. Privalomi duomenys yra šie: parduodamo produkto pavadinimas, minimalus tinkamumo vartoti terminas arba, jei maisto produktai yra labai greitai gendantys, prieš datą rašomi žodžiai "tinka vartoti iki" ir kartu pateikiamas laikymo sąlygų aprašymas, Bendrijoje įsisteigusio gamintojo, pakuotojo ar pardavėjo pavardė arba įmonės pavadinimas bei adresas.Kiti Direktyvoje 79/112/EEB numatyti ženklinimo duomenys gali būti pateikti tik prekybos dokumentuose, kurie vežami kartu su maisto produktais arba išsiunčiami iš anksto ar kartu su siunta.Siekiant užtikrinti, kad galutiniam vartotojui pateiktas produktas būtų paženklintas remiantis Direktyva 79/112/EEB, kurios tikslas – apsaugoti ir informuoti vartotojus, svarbiausia yra nustatyti minimalius reikalavimus dėl (produkto) pavadinimo, datos ir Bendrijoje įsisteigusio gamintojo, pakuotojo ar pardavėjo pavardės arba įmonės pavadinimo bei adreso.Muitinės pareigūnų atliekami minėtų privalomų duomenų tikrinimai trumpai apibūdintini taip:- jie atliekami atsižvelgiant į Direktyvos 79/112/EEB nuostatas, ypač dėl produkto pavadinimo, datos ir už jo realizavimą atsakingo asmens pavardės, taip pat ir dėl numatytų išlygų (pvz., 9 straipsnio 6 dalyje – dėl reikalavimo nurodyti datą atsisakymo),- reikėtų tikrinti tik fasuotas prekes, skirtas galutiniam vartotojui (ant "fasuoto maisto produkto", kaip apibūdinta 1 straipsnio 3 dalies b punkte, nebūtina nurodyti visų Direktyvoje 79/12/EEB numatytų ženklinimo duomenų, jei anksčiau minėti minimalūs privalomi duomenys yra ant išorinės pakuotės).[1] OL L 187, 1988 7 16, p. 1.[2] OL L 147, 1975 6 9, p. 13.[3] OL L 317, 1981 11 6, p. 1.[4] OL L 33, 1979 2 8, p. 1.--------------------------------------------------